Εορταστική Εκδήλωση για την Ημέρα της Ευρώπης - Συμμετοχή του EEN Κύπρου με περίπτερο
2024-05-11 17:00 - 22:00 (Asia/Nicosia)
Κάθε χρόνο στις 9 Μαΐου γιορτάζεται η Ημέρα της Ευρώπης.
Αυτή η ημερομηνία σηματοδοτεί την επέτειο της ιστορικής “Διακήρυξης Σούμαν”, με την οποία ο Ρόμπερτ Σούμαν διατύπωσε την πρότασή του για ένα νέο μορφή πολιτικής συνεργασίας στην Ευρώπη, ικανή να καταστήσει τον πόλεμο μεταξύ των ευρωπαϊκών εθνών αδιανόητο. Η πρόταση του Ρόμπερτ Σούμαν θεωρείται η αρχή της σημερινής Ευρωπαϊκής Ένωσης.
Η Κύπρος θα γιορτάσει την Ημερά της Ευρώπης και τα 20 χρόνια από την ένταξη της στην Ευρωπαϊκή Ένωση το Σάββατο 11 Μαΐου 2024 στη Λεμεσό.
Η εορταστική εκδήλωση θα ξεκινήσει στις 17:00 και οι επισκέπτες θα έχουν την ευκαιρία να γνωρίσουν από κοντά τους Ευρωπαϊκούς θεσμούς και τα προγράμματα, τις χώρες της Ευρώπης, το Δήμο Λεμεσού και τα σχολεία πρεσβευτές του Ευρωπαϊκού Κοινοβουλίου στην Κύπρο. Θα ακολουθήσει Έκθεση Φωτογραφίας και Καλλιτεχνικό πρόγραμμα.
Την εκδήλωση θα τιμήσουν με την παρουσία τους και θα χαιρετίσουν η ΑΕ ο Πρόεδρος της Κυπριακής Δημοκρατίας, Νίκος Χριστοδουλίδης, η Ευρωπαία Επίτροπος για Θέματα Υγείας και Ασφάλειας Τροφίμων Στέλλα Κυριακίδου, και ο Δήμαρχος Λεμεσού Νίκος Νικολαΐδης.
Η Εκδήλωση διοργανώνεται από την Αντιπροσωπεία της Ευρωπαϊκής Επιτροπής στην Κύπρο, το Γραφείο του Ευρωπαϊκού Κοινοβουλίου στην Κύπρο και το Δήμο Λεμεσού.
To Enterprise Europe Network Κύπρου θα συμμετέχει στην Εκδήλωση με περίπτερο και θα ενημερώνει τους επισκέπτες για τις υπηρεσίες του Δικτύου.
Ακολουθεί το Πρόγραμμα.
Για οποιαδήποτε περαιτέρω πληροφορία ή διευκρίνιση, παρακαλώ μη διστάσετε να επικοινωνήσετε μαζί μας στα τηλέφωνα 22889749/52/69 ή μέσω email: eency@ccci.org.cy

Προκήρυξη Προγράμματος «Εμπορική Διερεύνηση Βιομηχανικής Εφαρμογής Τεχνολογίας/Τεχνογνωσίας» στον τομέα της Ενέργειας Διοργάνωση webinar
2024-09-04 10:00 - 12:00
Το Ίδρυμα Έρευνας και Καινοτομίας (ΙδΕΚ) έχει ανακοινώσει το νέο χρηματοδοτικό πρόγραμμα «Εμπορική Διερεύνηση Βιομηχανικής Εφαρμογής Τεχνολογίας / Τεχνογνωσίας – Ενέργεια» με προϋπολογισμό €1,6 εκ. που στοχεύει στην επιτάχυνση της καινοτομίας στον τομέα της ενέργειας.
Το πρόγραμμα στοχεύει:

Στην επιτάχυνση της καινοτομίας στους τομείς παραγωγής, αποθήκευσης, μεταφοράς και διανομής ενέργειας.
Στην αντιμετώπιση προκλήσεων όπως η ενσωμάτωσή τους στο ενεργειακό δίκτυο, η χρήση ανανεώσιμων πηγών και η βελτίωση της ανθεκτικότητας του ενεργειακού συστήματος.
Στην υποστήριξη της μετάβασης από πιλοτικές εφαρμογές σε εμπορική ετοιμότητα.
Στην ενίσχυση της έρευνας και ανάπτυξης για την αναβάθμιση και βελτιστοποίηση τεχνολογιών.
Στη βελτίωση της απόδοσης, αξιοπιστίας και κόστους-αποτελεσματικότητας νέων και υφιστάμενων τεχνολογιών, προκειμένου να εξασφαλιστεί η βιωσιμότητά τους και η ευρεία υιοθέτησή τους.

Το πρόγραμμα παρέχει στις επιχειρήσεις τη δυνατότητα να αξιολογήσουν αν οι τεχνολογίες ή τεχνογνωσίες που αναπτύσσουν μπορούν να εφαρμοστούν εμπορικά σε βιομηχανικά περιβάλλοντα, εστιάζοντας σε τεχνολογίες που σχετίζονται με τις προκλήσεις της παραγωγής, αποθήκευσης, μεταφοράς και διανομής ενέργειας.
Για να χρηματοδοτηθούν, τα ερευνητικά έργα πρέπει να επικεντρώνονται σε πειραματική ανάπτυξη νέων τεχνολογιών που έχουν προοπτική εμπορικής αξιοποίησης. Το Πρόγραμμα εντάσσεται στον Πυλώνα Ι «Έξυπνη Ανάπτυξη», που είναι μέρος της Στρατηγικής Έξυπνης Εξειδίκευσης 2023-2030, και πρέπει να συμβαδίζει με τους στόχους του REPowerEU, που αφορούν τη μετάβαση σε καθαρές πηγές ενέργειας και την ενίσχυση της ενεργειακής ασφάλειας.
Η μέγιστη χρηματοδότηση ανά έργο ανέρχεται στις €200.000 και οι ενδιαφερόμενοι μπορούν να βρουν περισσότερες πληροφορίες στον ακόλουθο σύνδεσμο: https://t.ly/3xQsR.
H υποβολή προτάσεων γίνεται μέσω της πύλης IRIS και η καταληκτική ημερομηνία είναι η 25 Οκτωβρίου 2024 και ώρα 13:00.
Επιπρόσθετα, το ΙδΕΚ, θα διοργανώσει στις 4 Σεπτεμβρίου 2024 και ώρα 10πμ, webinar για παρουσίαση της πρόσκλησης και επίλυση αποριών αναφορικά με τους κανονισμούς και τις προϋποθέσεις συμμετοχής στο πρόγραμμα. Το webinar θα πραγματοποιηθεί διαδικτυακά, μέσω της πλατφόρμας ZOOM. Οι ενδιαφερόμενοι θα πρέπει να εγγραφούν εκ των προτέρων εδώ.
Η παρούσα Πρόσκληση χρηματοδοτείται από τον Μηχανισμό Ανάκαμψης και Ανθεκτικότητας.
Για περισσότερες πληροφορίες οι ενδιαφερόμενοι μπορούν να επικοινωνούν με το Κέντρο Εξυπηρέτησης Συνεργατών του ΙδΕΚ στο τηλ.: 22205000 ή μέσω email στο support@research.org.cy.

Στάλω Δημοσθένους Ανώτερη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Συντονίστρια Enterprise Europe Network Κύπρου | Τηλ. 22889752 |E-mail: stalo@ccci.org.cy

2024-09-09 10:00 - 11:30
Το Ίδρυμα Έρευνας και Καινοτομίας/ Research and Innovation Foundation (ΙδΕΚ) διοργανώνει παρουσίαση του Χρηματοδοτικού Προγράμματος «Ενίσχυση Ικανότητας Επιχειρήσεων για Ανάπτυξη Νέων Προϊόντων»

Δευτέρα 9 Σεπτεμβρίου 2024,
10:00π.μ.,
Ξενοδοχείο Hilton Nicosia.

Στόχος του προγράμματος η υποστήριξη επιχειρήσεων οι οποίες απασχολούν 30 ή περισσότερους υπαλλήλους, για να στελεχωθούν με εξειδικευμένο προσωπικό σε θέματα ανάπτυξης προϊόντων, και να εμπλακούν σε δραστηριότητες έρευνας και ανάπτυξης που αποσκοπούν στην δημιουργία νέων προϊόντων και υπηρεσιών.

Η μέγιστη χρηματοδότηση ανά έργο ανέρχεται στις €30 χιλιάδες.
Η υποβολή προτάσεων γίνεται μέσα από την πύλη IRIS του ΙδΕΚ. Το έντυπο, καθώς και η διαδικασία υποβολής, είναι απλοποιημένα και δεν απαιτούν πληθώρα εγγράφων και χρόνο για τη συμπλήρωσή τους, διευκολύνοντας έτσι τους αιτούντες. Η τελική καταληκτική ημερομηνία είναι η 9η Οκτωβρίου 2024, ώρα 13:00.
Για περαιτέρω πληροφορίες, οι ενδιαφερόμενοι μπορούν να απευθύνονται στο Κέντρο Εξυπηρέτησης Συνεργατών του ΙδΕΚ στο τηλέφωνο 22205000 και στο ηλεκτρονικό ταχυδρομείο support@research.org.cy.

Eγγραφή: https://www.powr.io/contact-form/i/38547178#page

Επιχειρηματική αποστολή ευρωπαϊκών ΜμΕ στην Κίνα: Πράσινες Βιομηχανίες
2024-09-22 - 2024-09-27
Εξερευνήστε τις δυνατότητες της κινεζικής αγοράς για την επιχείρησή σας με την υποστήριξη του Κέντρου ΜμΕ της ΕΕ!
Θα θέλαμε να σας ενημερώσουμε ότι το Κέντρο ΜμΕ της ΕΕ (EU SME Centre), διοργανώνει επιχειρηματική αποστολή Ευρωπαϊκών μικρομεσαίων επιχειρήσεων (ΜμΕ) στην Κίνα. Η αποστολή θα επικεντρωθεί στις πράσινες βιομηχανίες και θα περιλαμβάνει συμμετοχή στην έκθεση Ευρώπη-Κίνα 2024, ένα πρόγραμμα επιχειρηματικών συναντήσεων, εκδηλώσεων δικτύωσης, σεμιναρίων, επισκέψεων σε βιομηχανικά πάρκα στη Σαγκάη, τη Σουτσόου και την Τσενγκντού.

Ημερομηνίες αποστολής: Από τις 22 Σεπτεμβρίου έως τις 27 Σεπτεμβρίου 2024
Τοποθεσία: Κίνα / Σαγκάη, Σουτσόου, Τσενγκντού
Προθεσμία υποβολής αιτήσεων: Παρασκευή 28 Ιουνίου 2024

Κύρια σημεία του προγράμματος:
Με αυτή την εμπορική αποστολή, θα έχετε την ευκαιρία να:

Συμμετάσχετε στην 18η Έκθεση Επιχειρηματικής και Τεχνολογικής Συνεργασίας Ευρώπης-Κίνας στη Τσενγκντού.
Επισκεφθείτε τα σινοευρωπαϊκά βιομηχανικά πάρκα στη Σουτσόου.
Συναντηθείτε με επιτυχημένες ευρωπαϊκές ΜμΕ στη Σαγκάη.
Συμμετάσχετε σε συζητήσεις εμπειρογνωμόνων για τις οικονομικές προοπτικές και τις τάσεις της αγοράς της Κίνας.
Συμμετάσχετε σε τεχνικές εκπαιδεύσεις σχετικά με τις εξαγωγικές διαδικασίες και τους κανονισμούς της αγοράς.
Δημιουργήσετε νέες σχέσεις με πιθανούς εταίρους στην Κίνα.
Έχετε προσωπικές συναντήσεις που θα οδηγήσουν σε πιθανές επιχειρηματικές ευκαιρίες.

Ποιος μπορεί να υποβάλει αίτηση;
Η παρούσα πρόσκληση υποβολής αιτήσεων είναι ανοικτή σε ιδιοκτήτες ΜμΕ και άτομα που εργάζονται για ΜμΕ, νεοσύστατες επιχειρήσεις ή ομάδες και βιομηχανικές ενώσεις από την Ευρωπαϊκή Ένωση και τις χώρες που είναι συνδεδεμένες με το πρόγραμμα για την ενιαία αγορά και δραστηριοποιούνται στους ακόλουθους κλάδους:

Πράσινες τεχνολογίες
Ανανεώσιμες πηγές ενέργειας και αποθήκευση ενέργειας
Περιβαλλοντικές υπηρεσίες
Επεξεργασία νερού
Κατασκευή βιώσιμου εξοπλισμού
Ανακύκλωση
Μείωση των αποβλήτων
Προηγμένα υλικά
Πάροχοι πράσινων υπηρεσιών κατά μήκος της εφοδιαστικής αλυσίδας
Άλλες λύσεις πράσινης ανάπτυξης.

Κόστος:
Οι υπηρεσίες του Κέντρου ΜμΕ της ΕΕ χρηματοδοτούνται από την Ευρωπαϊκή Ένωση και είναι δωρεάν για τους συμμετέχοντες στην αποστολή. Όλες οι συναντήσεις, τα σεμινάρια, οι δεξιώσεις και οι άλλες δραστηριότητες που περιλαμβάνονται στο πρόγραμμα καλύπτονται από το Κέντρο ΜμΕ της ΕΕ.
Οι συμμετέχοντες είναι υπεύθυνοι για την κάλυψη των εξόδων μετακίνησης, διαμονής και διατροφής τους, συμπεριλαμβανομένων:

Πτήσεις και άλλα έξοδα ταξιδιού από και προς την Κίνα.
Μετακινήσεις μεταξύ πόλεων εντός της Κίνας από τη Σαγκάη στη Σουτσόου και από τη Σουτσόου στη Τσενγκντού.
Διαμονή σε ξενοδοχεία στη Σαγκάη, τη Σουτσόου και τη Τσενγκντού.
Άλλα έξοδα διαβίωσης στην Κίνα, συμπεριλαμβανομένων των τοπικών μεταφορών και γευμάτων.

Για περισσότερες πληροφορίες, μπορείτε να επισκεφθείτε στη ιστοσελίδα του EU SME Centre ΕΔΩ.
Επικοινωνία:
Εάν έχετε οποιαδήποτε ερώτηση σχετικά με την επιχειρηματική αποστολή για τις ΜμΕ, μπορείτε να επικοινωνήσετε με τον επικεφαλής της ομάδας του Κέντρου ΜμΕ της ΕΕ, Liam Jia, στο liam.jia@eusmecentre.org.cn και τον διευθυντή εταιρικών σχέσεων με την ΕΕ, Davide Orlandi, στο davide.orlandi@eusmecentre.org.cn.
Παραμένοντας στη διάθεσή σας.
Σώτη Χρίστου Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων Tηλ: 22889769 Email: s.christou@ccci.org.cy

Διαδικτυακό Σεμινάριο - Navigating the Future: Digitalization of Maritime Sector - Cybersecurity and Resilience of Harbors and Logistics
2024-09-24 11:00 - 12:30
Σας προσκαλούμε να συμμετάσχετε σε ένα μοναδικό διαδικτυακό σεμινάριο που διοργανώνεται από τα δύο ευρωπαϊκά δίκτυα της ΕΕ, το Enterprise Europe Network και το European Digital Innovation Hubs την Τρίτη 24 Σεπτεμβρίου και ώρα 11:00πμ – 12:30πμ.
Ενημερωθείτε για τις τελευταίες εξελίξεις της ψηφιακής μετάβασης του ναυτιλιακού τομέα και διερευνήστε πιθανές ευκαιρίες συνεργασίας. Με την τεχνογνωσία τους, οι ομιλητές από κορυφαίες χώρες θα παρουσιάσουν λύσεις και θα εμπνεύσουν τους συμμετέχοντες να ενισχύσουν περαιτέρω τη ψηφιακή μετάβαση των επιχειρήσεων τους και να εντοπίσουν πιθανούς μελλοντικούς συνεργάτες.
Στο διαδικτυακό σεμινάριο θα παρουσιαστούν οι προκλήσεις στον τομέα της κυβερνοασφάλειας. Επιπρόσθετα οι συμμετέχοντες θα ενημερωθούν πώς η συνέργεια μεταξύ των οικοσυστημάτων/δικτύων EEN και EDIH μπορεί να βοηθήσει τις ΜμΕ να αντιμετωπίσουν το ψηφιακό μετασχηματισμό και την κυβερνοασφάλεια στα πλαίσια της στρατηγική τους για ανθεκτικότητά, μέσω υπηρεσιών και ενδεικτικών περιπτώσεων/λύσεων.
Για περισσότερες πληροφορίες σχετικά με την ατζέντα του διαδικτυακού σεμιναρίου και για εγγραφές κάντε κλικ ΕΔΩ.
Το ΚΕΒΕ συμμετέχει ενεργά και στα δύο αυτά σημαντικά ευρωπαϊκά δίκτυα παροχής υπηρεσιών για τις μικρομεσαίες επιχειρήσεις, μέσω του EENΚύπρου και του EDIHCyprus- DiGiNN

Αντρέας Μ. Αντωνιάδης Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Τηλ. 22889719 | E-mail: a.antoniades@ccci.org.cy

Cyprus Forum 2024 – Panel Discussion
2024-10-04 14:00 - 17:00
Θα θέλαμε να σας ενημερώσουμε ότι το Enterprise Europe Network Κύπρου θα συμμετάσχει σε μια σημαντική συζήτηση (panel discussion) στο Cyprus Forum 2024, η οποία θα πραγματοποιηθεί στις 4 Οκτωβρίου, στις 14:00, στο Παλαιό Δημαρχείο Λευκωσίας, στην Αίθουσα Cornaro. Η εκδήλωση θα είναι προσβάσιμη τόσο δια ζώσης όσο και διαδικτυακά.
Πρόκειται για μια εξαιρετική ευκαιρία να ενημερωθείτε για τις υπηρεσίες του Δικτύου Enterprise Europe (EEN) και τον τρόπο με τον οποίο μπορεί να σας υποστηρίξει στην εξασφάλιση χρηματοδότησης, τη συμμόρφωση με τους κανονισμούς και τη δικτύωση με διεθνείς συνεργάτες.
Σας προσκαλούμε να συμμετάσχετε, να μοιραστείτε τις εμπειρίες σας και να αξιοποιήσετε στο έπακρο τους διαθέσιμους πόρους.
Θα χαρούμε να σας έχουμε μαζί μας.
Κρατήστε τη θέση σας ΕΔΩ

Πρόσκληση για συμμετοχή στην εκδήλωση επιχειρηματικών συναντήσεων « FOOD&DRINKS EXPO 2024» | 1-2/11/2024
2024-11-01 - 2024-11-02
Θα θέλαμε να σας ενημερώσουμε ότι o Σύνδεσμος Βιομηχανιών Ελλάδος, μέλος του δικτύου Εnterprise Europe Network (ΕΕΝ), σε συνεργασία με την HELEXPO, διοργανώνει εκδήλωση επιχειρηματικών συναντήσεων (Β2Β), στο πλαίσιο της Διεθνούς Έκθεσης FOOD&DRINKS EXPO 2024 by Detrop.

Ημερομηνία: 1-2 Νοεμβρίου 2024
Τοποθεσία: Διεθνές Εκθεσιακό Κέντρο Θεσσαλονίκης (ΔΕΘ – Περίπτερο 14)
Προθεσμία Υποβολής Αιτήσεων: 25 Οκτωβρίου

Η εκδήλωση αυτή απευθύνεται σε διεθνείς αγοραστές, εισαγωγείς, διανομείς, χονδρέμπορους τροφίμων και ποτών (συμπεριλαμβανομένου κρασιού και οινοπνευματωδών ποτών), εκπρόσωπους από αλυσίδες τροφίμων, υπεραγορές, και άλλα εξειδικευμένα καταστήματα τροφίμων και κρασιού.
Οι συμμετέχοντες (αγοραστές μόνο) στην εκδήλωση επιχειρηματικών συναντήσεων (B2B) μπορούν να αξιοποιήσουν το Πρόγραμμα Φιλοξενίας Αγοραστών που προσφέρει η HELEXPO. Το Πρόγραμμα αυτό, καλύπτει έξοδα ταξιδιού (διαμονή, πτήση, μεταφορά από και προς το αεροδρόμιο, όπως και συμμετοχή στο Food and Drinks Bite). Να σημειωθεί ότι η διαμονή και/ή πτήση διευθετούνται από την HELEXPO και εφόσον ο αιτητής λάβει έγκριση μέσω email. Προϋπόθεση όπως οι αιτούντες είναι εισαγωγείς, χονδρέμποροι, διανομείς, αντιπρόσωποι αλυσίδων καταστημάτων. Περισσότερες λεπτομέρειες ΕΔΩ.
Αν ενδιαφέρεστε να συμμετάσχετε στην εκδήλωση Β2Β του ΕΕΝ, θα πρέπει να υποβάλλετε το επιχειρηματικό σας προφίλ στην πλατφόρμα επιχειρηματικών συναντήσεων Β2Match. Πατήστε ΕΔΩ.
Στη φόρμα εγγραφής, θα πρέπει να ορίσετε με ακρίβεια το προφίλ της επιχείρησής σας και το είδος της συνεργασίας που θέλετε να δημιουργήσετε. Η λεπτομερής περιγραφή του επιχειρηματικού προφίλ είναι εξαιρετικά σημαντική, καθώς αυξάνει την πιθανότητα να διευθετήσετε συναντήσεις με άλλους συμμετέχοντες.
Μετά την εγγραφή σας, θα μπορείτε να δείτε τα προφίλ των άλλων εταιρειών και να προχωρήσετε με την διευθέτηση επιχειρηματικών συναντήσεων με τις εταιρείες που σας ενδιαφέρουν.
Για να ολοκληρωθεί η εγγραφής σας και να εγκριθεί, θα πρέπει να έχει συμπληρωθεί το πεδίο «Marketplace item» στο προφίλ σας (π.χ. Product/Service/Request).
Για τυχόν απορίες σε σχέση με τη συμπλήρωση του προφίλ μπορείτε να επικοινωνείτε με το ΚΕΒΕ, ως τοπικό κέντρο υποστήριξης ΕΕΝ και συνδιοργανωτής της εκδήλωσης Β2Β, στα τηλέφωνα 22889752, 22889769, 22889749 ή email: eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Τηλ. 22889769, s.christou@ccci.org.cy

Γνωρίστε την Κίνα: προκλήσεις και ευκαιρίες για τις κυπριακές ΜμΕ στην κινεζική αγορά
2024-11-14 10:00 - 12:00
Θα θέλαμε να σας ενημερώσουμε ότι το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με το EU SME Centre, διοργανώνει μια ενδιαφέρουσα ενημερωτική εκδήλωση για τις τοπικές μικρομεσαίες επιχειρήσεις (ΜμΕ) που ενδιαφέρονται να επεκταθούν στην Κίνα.
Ημερομηνία: 14 Νοεμβρίου 2024
Τοποθεσία: Κυπριακό Εμπορικό και Βιομηχανικό Επιμελητήριο, 1ος όροφος
Ώρα: 10:00 – 12:00
Γλώσσα: Αγγλικά
Το EUSME Centre είναι μια πρωτοβουλίατης Ευρωπαϊκής Ένωσης πουπαρέχει έναπλήρες φάσμα πρακτικών υπηρεσιών υποστήριξης στις ευρωπαϊκές μικρές και μεσαίες επιχειρήσεις (ΜμΕ), βοηθώντας τις να προετοιμαστούν για επιχειρηματικές δραστηριότητες στην Κίνα. Η ομάδα του EU SME Centre προσφέρει συμβουλές και υποστήριξη σε τέσσερις τομείς: επιχειρηματική ανάπτυξη, νομικά θέματα, πρότυπα και συμμόρφωση, καθώς και ανθρώπινο δυναμικό.
Οι ευρωπαϊκές ΜμΕ επωφελούνται από πρακτικές λύσεις υποστήριξης που τους επιτρέπουν να αναπτύξουν τη διεθνή τους δραστηριότητα στην κινεζική αγορά.
Οι ενδιαφερόμενοι μπορούν να εγγραφούν ΕΔΩ μέχρι τις 11/11/2024 χωρίς κόστος.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769, 22889752, 22889749 ή μέσω email στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων https://een.ec.europa.eu

Επιχειρηματικό Φόρουμ Κύπρου-Αυστρίας «EU RECOVER MISSION – REPOWER CYPRUS»
2024-11-21 10:00 - 15:00
Με αφορμή την επίσκεψη Επιχειρηματικής Αντιπροσωπείας από την Αυστρία, το ΚΕΒΕ ως συντονιστής του Enterprise Europe Network Κύπρου, διοργανώνει σε συνεργασία με την ADVANTAGE AUSTRIA, την Πρεσβεία της Αυστρίας στην Κύπρο και τον Επιχειρηματικό Σύνδεσμο Κύπρου–Αυστρίας, το Επιχειρηματικό Φόρουμ Κύπρου-Αυστρίας στις 21 Νοεμβρίου 2024, στις 10:00 π.μ., με θέμα «EU RECOVER MISSION – REPOWER CYPRUS».
Στο Φόρουμ θα πραγματοποιηθούν ομιλίες και παρουσιάσεις που θα εστιάσουν σε κρίσιμα και επίκαιρα ζητήματα για την Κύπρο, όπως η ενεργειακή μετάβαση, η διαχείριση της κυκλοφορίας, το νερό και το περιβάλλον, η πολιτική προστασία, η ανάπτυξη λογισμικού, η τεχνητή νοημοσύνη και η επιστήμη δεδομένων.
Θα ακολουθήσουν επιχειρηματικές συναντήσεις μεταξύ Κυπριακών και Αυστριακών εταιρειών, προσφέροντας την ευκαιρία για διερεύνηση και ανάπτυξη συνεργασιών καθώς και κοινών έργων στους σημαντικούς αυτούς τομείς. Για τον σκοπό αυτό, επισυνάπτεται η λίστα με τις 10 Αυστριακές εταιρείες της αποστολής, η οποία περιλαμβάνει μια σύντομη περιγραφή του τομέα δραστηριότητάς τους και των προσφορών τους για συνεργασία.
Μέσω αυτών των δράσεων, επιδιώκεται η υποστήριξη της Κύπρου στην ανάκαμψη και την ανάπτυξή της, είτε αυτό αφορά την οικονομία, την ενέργεια ή γενικότερα την κοινωνία.
Για να συμμετάσχετε τόσο στο Επιχειρηματικό Φόρουμ όσο και στις επιχειρηματικές συναντήσεις, είναι απαραίτητο να συμπληρώσετε ηλεκτρονικά τη φόρμα εγγραφής, που βρίσκεται ΕΔΩ.
Επισυνάπτεται επίσης το Πρόγραμμα του Επιχειρηματικού Φόρουμ -> Incoming Delegation from Austria
Για οποιαδήποτε απορία ή περισσότερες πληροφορίες, οι ενδιαφερόμενοι καλούνται να επικοινωνούν στα ακόλουθα τηλέφωνα: +35722889749/52/69, ή μέσω email: eency@ccci.org.cy.
Στάλω Δημοσθένους Ανώτερη Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Συντονίστρια Enterprise Europe Network Κύπρου E-mail: stalo@ccci.org.cy

Πρόσκληση: Ο ρόλος και οι υπηρεσίες του One Stop Shop τηςΕΕ
2024-12-11 16:45 - 19:30
Πρόσκληση
Ο ρόλος και οι υπηρεσίες του One Stop Shop της ΕΕ
Στήριξη επιχειρήσεων προς το Εμπόριο της Πράσινης Γραμμής
(EU One Stop Shop Supporting Green Line Trade & Businesses)
Το Κέντρο Εξυπηρέτησης Εμπορίου διαμέσου της Πράσινης Γραμμής One Stop Shop (EU OSS) και το Εμπορικό και Βιομηχανικό Επιμελητήριο Λεμεσού, σας προσκαλούν σε εκδήλωση που συνδιοργανώνουν με σκοπό την ενημέρωση της επιχειρηματικής κοινότητας της Λεμεσού σχετικάμε:

Τις υπηρεσίες του Enterprise Europe Network Κύπρου
Τον Ευρωπαϊκό Κανονισμό για την Πράσινη Γραμμή
Τις διαδικασίες για τη διέλευση προϊόντων διαμέσου της Πράσινης Γραμμής

🌐 Η εκδήλωση θα πραγματοποιηθεί στα Ελληνικά
Ενημέρωση των επιχειρήσεων της επαρχίας Λεμεσού για τον σχετικό Ευρωπαϊκό Κανονισμό και τις διαδικασίες διέλευσης προϊόντων διαμέσου της Πράσινης Γραμμής.
Ενημέρωση για εξειδικευμένες συμβουλευτικές υπηρεσίες προς αξιοποίηση των ευκαιριών της ενιαίας αγοράς, την προσαρμογή σε ψηφιακές λύσεις, την καινοτομία, την ανάπτυξη ανθεκτικότητας και τη διεθνοποίηση.
📅 11 Δεκεμβρίου2024
⏰ 16:45 – 19:30
📍 ΕΒΕΛεμεσού
Χώρος: Αίθουσα συνεδριάσεων “Σταύρος Γαλαταριώτης”, Εμπορικό και Βιομηχανικό Επιμελητήριο Λεμεσού, (ΕΒΕ Λεμεσού), 3ος όροφος
Διεύθυνση: Φραγκλίνου Ρούσβελτ 170, Λεμεσός 3045
Δήλωση συμμετοχής εδώ
Πρόγραμμα: https://eencyprus.org.cy/wp-content/uploads/2024/11/Invitation.pdf

Αποστολή στην Ιαπωνία με θέμα τα Έξυπνα εργοστάσια και τη Ρομποτική
2025-01-21 - 2025-01-24
Θα θέλαμε να σας ενημερώσουμε ότι το Κέντρο Βιομηχανικής Συνεργασίας ΕΕ-Ιαπωνίας διοργανώνει αποστολή στην Ιαπωνία με στόχο τους τομείς του Έξυπνου Εργοστασίου και της Ρομποτικής.
Η αποστολή διοργανώνεται στα πλαίσια της έκθεσης “Factory Innovation Week” που θα πραγματοποιηθεί τον Ιανουάριο του 2025 στο Τόκιο της Ιαπωνίας. Κατά τη διάρκεια της τριήμερης έκθεσης, οι συμμετέχοντες που θα επιλεγούν θα μπορούν να εκθέσουν τα προϊόντα/υπηρεσίες τους στο περίπτερο του Κέντρου ΕΕ-Ιαπωνίας.
Η αποστολή θα δώσει την ευκαιρία σε 12 ΜμΕ της ΕΕ να εισέλθουν στην ιαπωνική αγορά ή να αναπτύξουν περαιτέρω τις τρέχουσες δραστηριότητές τους στη χώρα και να συνάψουν τεχνολογικές ή επιχειρηματικές συνεργασίες. Ως εκ τούτου, οι εταιρείες θα μπορούν να αυξήσουν την ικανότητα καινοτομίας τους και να γίνουν πιο ανταγωνιστικές σε παγκόσμια κλίμακα.

Ημερομηνία: 21-24 Ιανουαρίου 2025
Προθεσμία υποβολής αιτήσεων: 30 Οκτωβρίου 2024
Τοποθεσία: Τόκιο, Ιαπωνία

Η αποστολή απευθύνεται σε μικρομεσαίες επιχειρήσεις και ομάδες επιχειρήσεων της Ευρώπης που δραστηριοποιούνται στους ακόλουθους τομείς:

Τεχνητή Νοημοσύνη
IoRT (Internet of Robotic Things – Δίκτυο των ρομποτικών πραγμάτων)
Βιομηχανικά ρομπότ
Εξαρτήματα και υλικά για ρομπότ
Εξοπλισμός έξυπνων εργοστασίων & αυτόνομες μεταφορές
Εξ αποστάσεως παρακολούθηση & υποστήριξη
Βιώσιμες κατασκευαστικές λύσεις

Κόστος:
Το Κέντρο ΕΕ-Ιαπωνίας καλύπτει όλα τα έξοδα που σχετίζονται άμεσα με την αποστολή: θα καλύψει τα τέλη συμμετοχής στην εμπορική έκθεση και τα λειτουργικά έξοδα του περιπτέρου.
Η συμμετέχουσα εταιρεία αναμένεται να καλύψει το ταξίδι από/προς την Ιαπωνία, τα έξοδα διαμονής και διαβίωσης, συμπεριλαμβανομένων των τοπικών μεταφορών και γευμάτων.
Για περισσότερες πληροφορίες σχετικά με την αποστολή και για να υποβάλετε αίτηση ΕΔΩ.

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Email: s.christou@ccci.org.cy

Λάβετε μέρος στις επιχειρηματικές συναντήσεις Κύπρου - Γερμανίας
2025-02-27 09:00 - 13:00
Με αφορμή την επίσκεψη επιχειρηματικής αντιπροσωπείας από τη Γερμανία, που συντονίζει το Ελληνογερμανικό Εμπορικό και Βιομηχανικό Επιμελητήριο εκ μέρους του Ομοσπονδιακού Υπουργείου Οικονομίας και Προστασίας του Κλίματος (BMWK), το ΚΕΒΕ, ως συντονιστής του Enterprise Europe Network Κύπρου, διοργανώνει εκδήλωση επιχειρηματικών συναντήσεων με θέμα “Partnering for Sustainable Mobility: German-Cyprus Business Matchmaking”, σε συνεργασία με την Πρεσβεία της Γερμανίας στην Κύπρο.

Ημερομηνία: 27/02/2025
Ώρα: 9:30 – 13:00
Τοποθεσία: Κυπριακό Εμπορικό και Βιομηχανικό Επιμελητήριο, 1ος & 2ος όροφος
Γλώσσα: Αγγλικά

Κύριος στόχος της εκδήλωσης είναι η προβολή καινοτόμων λύσεων και η ανταλλαγή τεχνογνωσίας στους τομείς της βιώσιμης κινητικότητας και ηλεκτροκίνησης. Η εκδήλωση θα ξεκινήσει με σύντομους χαιρετισμούς και παρουσιάσεις από τις γερμανικές εταιρείες. Στη συνέχεια, θα ακολουθήσει ενότητα ερωτήσεων και απαντήσεων, ενώ η εκδήλωση θα ολοκληρωθεί με κατ’ ιδίαν επιχειρηματικές συναντήσεις, παρέχοντας εξαιρετικές ευκαιρίες για τη διερεύνηση και ανάπτυξη συνεργασιών, καθώς και την υλοποίηση κοινών έργων σε αυτούς τους στρατηγικούς τομείς.
Η επιχειρηματική αποστολή από τη Γερμανία διοργανώνεται στο πλαίσιο της πρωτοβουλίας Foreign Market Entry Programme του Ομοσπονδιακού Υπουργείου Οικονομίας και Προστασίας του Κλίματος (BMWK), με στόχο την ενίσχυση των διμερών επιχειρηματικών σχέσεων.
Σημειώνεται, επιπλέον, ότι πριν από την εκδήλωση στην Κύπρο, θα πραγματοποιηθεί την Τρίτη 25 Φεβρουαρίου στη Θεσσαλονίκη, Ημερίδα με διαδικτυακή μετάδοση, η οποία θα επιτρέπει τη συμμετοχή και από άλλες περιοχές, περιλαμβανομένων της Ελλάδας και της Κύπρου.
Κατά τη διάρκεια της ημερίδας, οι γερμανικές εταιρείες θα παρουσιάσουν τις τεχνολογίες τους, ενώ θα πραγματοποιηθούν ομιλίες από εμπειρογνώμονες από τις τρεις χώρες (Γερμανία, Ελλάδα και Κύπρο), αναλύοντας τις τελευταίες εξελίξεις και τάσεις στον τομέα της βιώσιμης κινητικότητας και ηλεκτροκίνησης.
Συμμετοχή στις κατ’ ιδίαν επιχειρηματικές συναντήσεις στην Κύπρο: Για τη συμμετοχή στην εκδήλωση των κατ’ ιδίαν επιχειρηματικών συναντήσεων που θα πραγματοποιηθούν στην Κύπρο, απαιτείται η ηλεκτρονική συμπλήρωση της φόρμας εγγραφής, η οποία είναι διαθέσιμη ΕΔΩ.
Ακολουθεί το πρόγραμμα της εκδήλωσης.
Για περαιτέρω πληροφορίες, παρακαλούμε επικοινωνήστε με το ΚΕΒΕ, Enterprise Europe Network Κύπρου, στα τηλέφωνα: +35722889749/52/69 ή μέσω Email: eency@ccci.org.cy

AGENDA

THURSDAY Location: CYPRUS CHAMBER OF COMMERCE AND INDUSTRY 27.02.2025 (CCCI), 3 Deligiorgi str., 1066, Nicosia

09.30 – 09.45 Registration and Welcome Coffee

09.45 – 10.00 Opening Remarks

10.00 – 10.30 GERMAN SHOWCASE – BRIEF INTRODUCTION OF GERMAN COMPANIES

10.30 – 10.45 Q & A

10.45 – 13.00 Networking Cocktail & B2B Meetings

Moderation:
Stalo Demosthenous
Senior Officer CCCI, Department of European Affairs & Programmes, Coordinator of Enterprise Europe Network (EEN) Cyprus

Στάλω Δημοσθένους Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου Τηλ. 22889752, stalo@ccci.org.cy

SMAGUA - 2025 Εκδήλωση Επιχειρηματικών Συναντήσεων στους Τομείς του Νερού και Περιβάλλοντος
2025-03-04 - 2025-03-05
Το Enterprise Europe Network (ΕΕΝ), διοργανώνει Εκδήλωση Επιχειρηματικών Συναντήσεων στα πλαίσια της 27ης Διεθνούς Έκθεσης Νερού και Περιβάλλοντος «SMAGUA 2025», στη Σαραγόσα της Ισπανίας, 4-5 Μαρτίου 2025.
Το Κυπριακό Εμπορικό και Βιομηχανικό Επιμελητήριο (ΚΕΒΕ), ως μέλος του ΕΕΝ, προσκαλεί τις Κυπριακές επιχειρήσεις και οργανισμούς που δραστηριοποιούνται σε θέματα νερού και περιβάλλοντος να συμμετάσχουν στην εν λόγω έκθεση καθώς θα έχουν την ευκαιρία να συναντήσουν κορυφαίες εταιρείες του κλάδου και να διερευνήσουν νέες τεχνολογίες, εξοπλισμό και καλές πρακτικές.
Συγκεκριμένα, στα πλαίσια της «SMAGUA 2025», το ΕΕΝ θα παρέχει τη δυνατότητα προκαθορισμένων, δια ζώσης συναντήσεων στις 4-5 Μαρτίου 2025 με διεθνείς οργανισμούς και επαγγελματίες στους πιο κάτω τομείς:
Nερό και Άρδευση

Συλλογή, μεταφορά και αποθήκευση
Επεξεργασία και επαναχρησιμοποίηση νερού
Όργανα ανάλυσης και αυτοματοποίησης
Τεχνικές εταιρείες και εταιρείες παροχής υπηρεσιών
Ενεργειακό περιβάλλον
Άρδευση
Άλλος εξοπλισμός

Περιβάλλον

Επεξεργασία και διαχείριση αποβλήτων
Καθαρισμός και συντήρηση δρόμων
Ανάκτηση ενέργειας και στερεά υλικά
Αποκατάσταση μολυσμένων εδαφών
Ατμοσφαιρική ρύπανση και καθαρισμός αερίων
Αναλυτική τεχνολογία και εργαστήρια
Εταιρείες παροχής υπηρεσιών
Εκπαίδευση και έρευνα

Για εγγραφή στην Εκδήλωση επιχειρηματικών συναντήσεων του ΕΕΝ και περισσότερες πληροφορίες πατήστε ΕΔΩ.
Επισημαίνεται ότι η εγγραφή στην Εκδήλωση επιχειρηματικών συναντήσεων του ΕΕΝ και η συμμετοχή στην έκθεση είναι δωρεάν.
Περισσότερες πληροφορίες για την Διεθνή ‘Έκθεση «SMAGUA 2025» μπορείτε να βρείτε ΕΔΩ.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769, 22889752, 22889749 ή μέσω email στο eency@ccci.org.cy

Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων | Enterprise Europe Network Κύπρου |Τηλ. 22889769, Email: s.christou@ccci.org.cy

3η Πρόσκληση Υποβολής Προτάσεων για το Πρόγραμμα Women TechEU
2025-03-05 16:00 - 17:00
Το ΚΕΒΕ, ως συντονιστής του Enterprise Europe Network Κύπρου, θα ήθελε να σας ενημερώσει σχετικά με την 3η Πρόσκληση Υποβολής Προτάσεων του προγράμματος Women TechEU.
Το πρόγραμμα Women TechEU, χρηματοδοτούμενο από την Ευρωπαϊκή Ένωση, επιδιώκει να δημιουργήσει ένα πιο ισορροπημένο ως προς το φύλο επιχειρηματικό οικοσύστημα παρέχοντας στις γυναίκες στον τομέα της τεχνολογίας περισσότερες ευκαιρίες, πόρους και υποστήριξη για να αναπτυχθούν και να διαπρέψουν. Στοχεύει στην υποστήριξη γυναικών που ηγούνται νεοφυών επιχειρήσεων (start ups) στον τομέα της υπερπροηγμένης τεχνολογίας (deep tech) σε όλη την Ευρώπη και παράλληλα στην αύξηση του αριθμού των γυναικών που ιδρύουν νεοφυείς επιχειρήσεις.
Παροχές στους Επιλεγμένους Δικαιούχους:
Χρηματοδότηση: Κάθε επιλεγμένη επιχείρηση θα λάβει επιχορήγηση μέχρι 75.000 ευρώ.
Εξατομικευμένο Πρόγραμμα Ανάπτυξης Επιχειρήσεων: Περιλαμβάνει καθοδήγηση (mentoring), επαγγελματική υποστήριξη (coaching) και στοχευμένη εκπαίδευση.
Προθεσμία Υποβολής Αιτήσεων: Η προθεσμία για την υποβολή αιτήσεων είναι η 17η Μαρτίου 2025, ώρα 17:00 CET (ώρα Βρυξελλών).
Προϋποθέσεις Συμμετοχής:
Η επιχείρηση πρέπει να έχει ιδρυθεί ή συνιδρυθεί από γυναίκα που κατέχει ανώτατη ηγετική θέση (π.χ. CEO, CTO) και να έχει στην κατοχή της τουλάχιστον το 25% των μετοχών της εταιρείας κατά την υποβολή της αίτησης.
Καταστατικό: Η εταιρεία πρέπει να είναι εγγεγραμμένη και να εδρεύει σε κράτος μέλος της ΕΕ ή σε χώρα συνδεδεμένη με το πρόγραμμα Horizon Europe για τουλάχιστον έξι μήνες πριν από την προθεσμία υποβολής και να έχει μέγιστη ηλικία οκτώ ετών.
Στάδιο Ανάπτυξης: Η εταιρεία πρέπει να βρίσκεται σε πρώιμο στάδιο ανάπτυξης, πριν από την επίτευξη ενός πλήρως λειτουργικού ελάχιστου βιώσιμου προϊόντος (TRL 3-6), και να έχει συγκεντρώσει λιγότερο από 1 εκατομμύριο ευρώ σε μετοχικά κεφάλαια.
Πληροφορίες και Υποβολή Αιτήσεων: Για περισσότερες πληροφορίες και για να υποβάλετε την αίτησή σας, επισκεφθείτε την επίσημη ιστοσελίδα του προγράμματος: Women TechEU.
Σημαντική Εκδήλωση:
Στις 5 Μαρτίου 2025, ώρα 16:00 CET (ώρα Βρυξελλών), θα πραγματοποιηθεί διαδικτυακή ενημερωτική ημερίδα (InfoDay) μέσω Zoom, όπου θα παρουσιαστεί αναλυτικά το πρόγραμμα και θα απαντηθούν ερωτήσεις των ενδιαφερομένων. Μπορείτε να εγγραφείτε για την εκδήλωση ΕΔΩ.
Ενθαρρύνουμε όλες τις γυναίκες που ηγούνται νεοφυών επιχειρήσεων στον τομέα της τεχνολογίας να αξιοποιήσουν αυτή την ευκαιρία για ανάπτυξη και δικτύωση.

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων | Enterprise Europe Network Κύπρου | Τηλ. 22889769, Email: s.christou@ccci.org.cy

Σεμινάριο: «Νέα Ευρωπαϊκή Νομοθεσία για την Αποψίλωση: Επιπτώσεις και Υποχρεώσεις για τις Επιχειρήσεις»
2025-03-20 09:00 - 11:00
Μάθετε πώς να συμμορφωθείτε με τη νέα ευρωπαϊκή νομοθεσία και να προστατεύσετε την επιχείρησή σας!
Η Ευρωπαϊκή Ένωση θέτει αυστηρούς κανόνες για την εμπορία επτά βασικών προϊόντων που συνδέονται με την αποψίλωση και την υποβάθμιση των δασών και συγκεκριμένα τα βοοειδή, το κακάο, τον καφέ, τον ελαιοφοίνικα, το καουτσούκ, τη σόγια και το ξύλο, καθώς και ορισμένων σχετικών παράγωγων προϊόντων τους όπως π.χ. η σοκολάτα, τα έπιπλα, το χαρτί, κλπ. Όλες οι επιχειρήσεις (φορείς εκμετάλλευσης και έμποροι) που δραστηριοποιούνται στην εισαγωγή, εξαγωγή και εμπορία αυτών των προϊόντων, οφείλουν να συμμορφωθούν, ώστε να αποφύγουν νομικά και οικονομικά προβλήματα.
Τι πρέπει να γνωρίζετε:
✅ Μηδενική αποψίλωση: Τα προϊόντα σας δεν πρέπει να προέρχονται από περιοχές που έχουν αποψιλωθεί.
✅ Νομιμότητα: Η παραγωγή τους πρέπει να τηρεί τη νομοθεσία της χώρας προέλευσης (ιδιοκτησία γης, εργασιακά δικαιώματα κ.λπ.).
✅ Δήλωση δέουσας επιμέλειας: Περιλαμβάνει όλες τις πληροφορίες και αποδεικτικά στοιχεία με τα οποία επιβεβαιώνεται η άσκηση δέουσας επιμέλειας εκ μέρους του φορέα εκμετάλλευσης/ εμπόρου και διαπίστωση μηδενικού ή αμελητέου κινδύνου μη συμμόρφωσης των σχετικών προϊόντων με τον κανονισμό.
Για το λόγο αυτό, το Κυπριακό Εμπορικό και Βιομηχανικό Επιμελητήριο (ΚΕΒΕ), σε συνεργασία με το Τμήμα Δασών (Υπουργείο Γεωργίας, Φυσικών Πόρων και Περιβάλλοντος), διοργανώνει ενημερωτικό σεμινάριο για να βοηθήσει τις επιχειρήσεις να κατανοήσουν και να προετοιμαστούν για τις νέες υποχρεώσεις.

Λεπτομέρειες Σεμιναρίου:
Ημερομηνία: 20 Μαρτίου 2025
Ώρα: 09:00
Διάρκεια: 2 ώρες
Τοποθεσία: 1ος όροφος ΚΕΒΕ, Δελιγιώργη 3, 1066, Λευκωσία

Η συμμετοχή είναι δωρεάν, αλλά απαιτείται προεγγραφή! Δήλωση συμμετοχής: ΕΔΩ
Να σημειωθεί ότι θα προσφερθεί η δυνατότητα συμμετοχής διαδικτυακά και ο σύνδεσμος θα σταλεί σε όσους εγγραφούν.
Για περισσότερες πληροφορίες και διευκρινήσεις, παρακαλώ επικοινωνήστε με το ΚΕΒΕ, στα τηλέφωνα: 22 88 97 49 / 52 / 66 / 69 ή μέσω Email: eency@ccci.org.cy
Οι έλεγχοι αυστηροποιούνται και αφορούν όλη την εφοδιαστική αλυσίδα. Μην αφήσετε την επιχείρησή σας απροετοίμαστη!
Εξασφαλίστε τη θέση σας σήμερα!

Νέα Ευρωπαϊκή Νομοθεσία για την Αποψίλωση: Επιπτώσεις και Υποχρεώσεις για τις Επιχειρήσεις

ΠΡΟΓΡΑΜΜΑ

Πέμπτη 20.03.2025
Τοποθεσία: ΚΕΒΕ, 1ος όροφος, Δελιγιώργη 3, 1066, Λευκωσία

09.00 – 09.15

Προσέλευση

09.15 – 09.30
Καλωσόρισμα & Εισαγωγή
· κ. Στάλω Δημοσθένους, Ανώτερη Λειτουργός ΚΕΒΕ, Συντονίστρια ΕΕΝ Κύπρου
· κ. Κωνσταντίνος Νικολάου, Ανώτερος Συντηρητής Δασών Τμήμα Δασών

Παρουσίαση Κανονισμού 2023/1115 σχετικά με την αποψίλωση και την υποβάθμιση των δασών
· κ. Αρίσταρχος Αριστάρχου, Συντηρητής Δασών Α΄, Τμήμα Δασών

09.30 – 09.50
Εισαγωγή στη Νέα Ευρωπαϊκή Νομοθεσία για την Αποψίλωση

• Βασικοί στόχοι και σκοπός του Κανονισμού
• Ποιες επιχειρήσεις επηρεάζονται
• Χρονοδιάγραμμα εφαρμογής

09.50 – 10.10
Υποχρεώσεις των Επιχειρήσεων
• Υποχρεώσεις Φορέων Εκμετάλλευσης και Εμπόρων
• Τι αλλάζει για τις ΜμΕ
• Απαιτήσεις για τη δήλωση Δέουσας Επιμέλειας και Μέτρα εκτίμησης κινδύνου

10.10 – 10.30
Καλές Πρακτικές Συμμόρφωσης
• Πληροφοριακό Σύστημα και διαθέσιμα εργαλεία
• Πιθανές κυρώσεις

10.30 – 11.00
Ανοιχτή Συζήτηση & Ερωτήσεις
• Συζήτηση με ειδικούς και απαντήσεις σε ερωτήσεις συμμετεχόντων
• Τελικές επισημάνσεις και χρήσιμες συμβουλές για τα επόμενα βήματα

Στάλω Δημοσθένους | Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου | Τηλ. 22889752, stalo@ccci.org.cy

EU-13 Roadshow: «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων»
2025-04-03 09:30 - 15:00
Θα θέλαμε να σας ενημερώσουμε πως το Ευρωπαϊκό Συμβούλιο Καινοτομίας και Εκτελεστικό Γραφείο ΜΜΕ σε συνεργασία με το Πανεπιστήμιο Κύπρου, την Υπηρεσία Υποστήριξης Έρευνας και Καινοτομίας (ΥΥΕΚ) και το Κέντρο Αριστείας για Έρευνα και Καινοτομία «Κοίος» φιλοξενούν την εκδήλωση «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων» ως μέρος του συνεχιζόμενου προγράμματος EU-13 Roadshow, το οποίο θα προσφέρει στους συμμετέχοντες εις βάθος αξιοποίηση των πνευματικών περιουσιακών στοιχείων ως καταλύτη για ανάπτυξη και συνεργασία.
Η εκδήλωση «Ενίσχυση της καινοτομίας: Η Στρατηγική Αξία των Πνευματικών Περιουσιακών Στοιχείων» περιλαμβάνει διαδραστικές συζητήσεις στρογγυλής τραπέζης όπου οι συμμετέχοντες ενθαρρύνονται να λάβουν μέρος σε ανοικτό διάλογο, να μοιραστούν εμπειρίες και να θέσουν ερωτήσεις κατευθείαν στους ομιλητές. Το πρόγραμμα θα προσφέρει επίσης γνώσεις και συμβουλές για τη διαχείριση πνευματικών περιουσιακών στοιχείων, επιτυχημένα παραδείγματα αξιοποίησης και εμπορευματοποίησης από ντόπιους ερευνητές και άλλους ειδικούς σε θέματα καινοτομίας!
Το Enterprise Europe Network Κύπρου θα συμμετέχει με περίπτερο και θα παρέχει πληροφορίες.
Λεπτομέρειες Εκδήλωσης:
Ημερομηνία: 3 Απριλίου 2025
Ώρα: 09:30 – 15:00
Τοποθεσία: University of Cyprus – Council-Senate Building «Anastasios G. Leventis», Room B108
Πρόγραμμα: Δείτε το εδώ
Πρέπει να συμμετέχετε;
Το EU-13 Roadshow στοχεύει:

ΜΜΕ, συμπεριλαμβανομένων των πολύ μικρών επιχειρήσεων και των επιχειρήσεων scale-up
Start-ups
Ερευνητές
Δικαιούχους χρηματοδοτημένων σχεδίων της Ευρωπαϊκής Ένωσης
Πάροχους υποστήριξης καινοτομίας

Γιατί να παρευρεθείτε;
Οι συμμετέχοντες θα έχουν την ευκαιρία να:

Δικτυωθούν με επαγγελματίες, ερευνητές και καινοτόμους.
Μάθουν από τις εμπειρίες ντόπιων εταιρειών.
Ανακαλύψουν υπηρεσίες που μπορούν να τους βοηθήσουν να αναπτυχθούν στον τομέα της καινοτομίας.

Δήλωση συμμετοχής: ΕΔΩ!

Χριστίνα Παναγίδη Λειτουργός ΚΕΒΕ | Διεύθυνση Ευρωπαϊκών Θεμάτων | Σύμβουλος Enterprise Europe Network Κύπρου Τηλ. 22889766, c.panayides@ccci.org.cy

Going Global: Entrepreneurs on Stage - Stronger Together: Empowering Business Community
2025-05-08 17:00 - 19:00
«Going Global: Entrepreneurs on Stage»
Ανακαλύψτε Καινοτόμες Λύσεις
Cyprus Diaspora Forum 2025
ΠΡΟΣΚΛΗΣΗ

Το Enterprise Europe Network Κύπρου, με τη στήριξη του ΚΕΒΕ και των Τοπικών του Επιμελητηρίων, σας προσκαλεί να παρακολουθήσετε την εκδήλωση (pitching session) με τίτλο «Going Global: Entrepreneurs on Stage», που θα πραγματοποιηθεί στις 8 Μαΐου 2025, η ώρα 17:00, στο πλαίσιο του Cyprus Diaspora Forum 2025.
Στην εκδήλωση, 11 επιλεγμένες καινοτόμες επιχειρήσεις θα παρουσιάσουν τα προϊόντα και τις τεχνολογίες τους, προβάλλοντας τις δυνατότητές τους για εμπορική και τεχνολογική συνεργασία.
Σε αντίθεση με τις παραδοσιακές εκδηλώσεις pitching, η συγκεκριμένη δράση εστιάζει στη δημιουργία ουσιαστικών συνεργασιών, μέσω εμπορικών συμφωνιών, τόσο σε τοπικό όσο και σε διεθνές επίπεδο.
Απευθύνεται σε επιχειρηματίες, επενδυτές και φορείς που επιθυμούν να ανακαλύψουν και να αξιοποιήσουν καινοτόμες λύσεις που προσφέρουν κυπριακές επιχειρήσεις.
Την εκδήλωση θα συντονίσει ο κ. Μίλτος Καμπουρίδης, διακεκριμένος Κύπριος επιχειρηματίας με διεθνή παρουσία. Ο κ. Καμπουρίδης θα συμμετάσχει επίσης σε συζήτηση (fireside chat), κατά την οποία θα μιλήσει για την επαγγελματική του πορεία και τις δυσκολίες που αντιμετώπισε μέχρι να φτάσει στην επιτυχία. Αμέσως μετά, θα ακολουθήσει το pitching session.
Η είσοδος στην εκδήλωση «Going Global: Entrepreneurs on Stage» είναι ελεύθερη για όσους πραγματοποιήσουν εγγραφή.
Κάντε εγγραφή και δηλώστε συμμετοχή ΕΔΩ.
Τόπος: Ξενοδοχείο AMARA, Λεμεσός
Πρόγραμμα

17:00 – 17:30: Fireside Chat με τον κ. Μίλτο Καμπουρίδη
17:30 – 18:30: Pitching Session
18:30 – 19:00: Κοκτέιλ Δικτύωσης

Γλώσσα Διεξαγωγής: Αγγλικά
Μην χάσετε την ευκαιρία να ανακαλύψετε καινοτόμες λύσεις και να δημιουργήσετε στρατηγικές διασυνδέσεις που μπορούν να δώσουν νέα δυναμική στην επιχείρησή σας.
Δείτε τον κατάλογο με τα προφίλ των συμμετεχουσών εταιρειών ΕΔΩ. Σας ενθαρρύνουμε να τον μελετήσετε εκ των προτέρων ώστε να εντοπίσετε πιθανά σημεία κοινού ενδιαφέροντος και συνεργασίας.
Για περισσότερες πληροφορίες, παρακαλώ επικοινωνήστε με το Enterprise Europe Network Κύπρου στα τηλέφωνα 22889749/52/66/69 ή μέσω email eency@ccci.org.cy.

Στάλω Δημοσθένους | Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου |Τηλ. 22889752, stalo@ccci.org.cy

SOFTWARE DAYS 2025
2025-05-19 - 2025-05-21
Το μέλλον της ψηφιακής επιχειρηματικότητας!
Θα θέλαμε να σας ενημερώσουμε ότι το Enterprise Europe Network συνεργάζεται με τους φορείς FFG, WKO/Advantage Austria/UBIT, τον Οργανισμό Ανάπτυξης Επιχειρήσεων Βιέννης (Vienna Business Agency), το Πολυτεχνείο Βιέννης (TU Wien) και τον Σύνδεσμο Αυστριακών Παρόχων Λογισμικού (VÖSI) για την 8η διεθνή εκδήλωση B2B «Software Days»!
Η B2B Software Days είναι μια διεθνής υβριδική εκδήλωση που θα πραγματοποιηθεί από τις 19 έως τις 21 Μαΐου 2025, με δύο ημέρες δια ζώσης σε έναν από τους πιο εμβληματικούς και βιώσιμα οργανωμένους χώρους της Βιέννης και μία ημέρα διαδικτυακής συμμετοχής ώστε να μπορούν να συμμετάσχουν και όσοι δεν έχουν τη δυνατότητα φυσικής παρουσίας..
Η εκδήλωση αναμένεται να προσελκύσει περισσότερους από 1.100 συμμετέχοντες και περιλαμβάνει ένα πλούσιο πρόγραμμα με εμπνευσμένες κεντρικές ομιλίες από κορυφαίους ηγέτες του κλάδου, όπως ο Ulrich Ahle (Gaia-X) και ο Michael Leibfried (RedHat GmbH), καθώς και πάνω από 20 εξειδικευμένα θεματικά εργαστήρια. Παράλληλα, θα προσφέρονται εκατοντάδες προκαθορισμένες B2B συναντήσεις, εξειδικευμένη συμβουλευτική υποστήριξη για επιχειρηματικές ιδέες και προκλήσεις, καθώς και η δυνατότητα προβολής προϊόντων και υπηρεσιών μέσω της διαδραστικής αγοράς της εκδήλωσης. Ιδιαίτερη έμφαση δίνεται στη συνεργασία με τη φετινή Χώρα Εταίρο, τη Γαλλία. Η εκδήλωση θα ολοκληρωθεί με επίσημη βραδινή δεξίωση στο παραδοσιακό βιεννέζικο εστιατόριο Melker Stiftskeller.
Εγγραφείτε ΕΔΩ!
Λεπτομέρειες της εκδήλωσης

Τοποθεσία: Vienna City Hall, Lichtenfelsgasse 2, 1010 Vienna, Austria
Ημερομηνία: 19-21/05/2025
Προθεσμία εγγραφής: 21/05/2025

Γιατί να συμμετάσχετε;

Δύο ημέρες δια ζώσης (19 & 20.05.2025) και μία διαδικτυακή (21.05.2025)
Περισσότερα από 20 εξαιρετικά θεματικά εργαστήρια
Εξειδικευμένες συμβουλές για τις ιδέες και τις προκλήσεις σας
Προβάλετε τις επιχειρηματικές σας προσφορές και αιτήματα μέσω της διαδραστικής μας αγοράς
Εκατοντάδες προκαθορισμένες B2B συναντήσεις

Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766Email: c.panayides@ccci.org.cy

Ενημερωτική Εκδήλωση για τις Εξαγορές και Συγχωνεύσεις ΜμΕ στην Κύπρο
2025-05-28 15:00 - 16:30
Θα θέλαμε να σας ενημερώσουμε ότι το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με Ελληνική Τράπεζα, διοργανώνει μια ενδιαφέρουσα ενημερωτική εκδήλωση για τις τοπικές μικρομεσαίες επιχειρήσεις (ΜμΕ) με θέμα: «Εξαγορές και Συγχωνεύσεις Μικρομεσαίων Επιχειρήσεων (ΜμΕ) στην Κύπρο»

Ημερομηνία: Τετάρτη, 28 Μαΐου 2025
Τοποθεσία: Κυπριακό Εμπορικό και Βιομηχανικό Επιμελητήριο, 1ος όροφος
Ώρα: 15:00 – 16:30
Γλώσσα: Ελληνικά

Η εκδήλωση αποσκοπεί στην ενημέρωση και την ενθάρρυνση των ΜμΕ να αξιοποιήσουν επιχειρηματικές συνέργειες, μέσω εξαγορών και συγχωνεύσεων, ως μέσο ανάπτυξης, ενίσχυσης της ανταγωνιστικότητάς τους και διασφάλισης της μακροπρόθεσμης βιωσιμότητάς τους.
Η εκδήλωση τελεί υπό την αιγίδα της Ελληνικής Τράπεζας και θα πραγματοποιηθεί με την παρουσία του Υπουργού Οικονομικών, κ. Μάκη Κεραυνού.
Κατά τη διάρκεια της εκδήλωσης θα καλυφθούν, μεταξύ άλλων, τα εξής θέματα:

Η σημασία και τα οφέλη για τις ΜμΕ από τις συγχωνεύσεις και εξαγορές
Νομικά, φορολογικά και λογιστικά ζητήματα στη διαδικασία συγχώνευσης
Πρακτική εμπειρία από επιτυχημένη συγχώνευση στην κυπριακή αγορά
Ανάλυση Αγοράς & Χρηματοοικονομικές Τάσεις για τις ΜμΕ.

Η εγγραφή είναι δωρεάν και μπορεί να γίνει ΕΔΩ μέχρι τις 27/05/2025.
Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769, 22889752, 22889749 ή μέσω email στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Προώθηση αγροτικών προϊόντων: Υψηλού επιπέδου αποστολή του Ευρωπαίου Επιτρόπου στην Ιαπωνία, 8-13 Ιουνίου 2025
2025-06-08 - 2025-06-13
Συμμετάσχετε στην αποστολή και εξερευνήστε νέες εμπορικές ευκαιρίες!
Θα θέλαμε να σας ενημερώσουμε ότι ο Επίτροπος Hansen θα επισκεφθεί την Ιαπωνία το διάστημα 8-13 Ιουνίου 2025, συνοδευόμενος από μια επιχειρηματική αποστολή που θα περιλαμβάνει έως 100 ανώτατα στελέχη ευρωπαϊκών εταιρειών και οργανώσεων παραγωγών του αγροδιατροφικού τομέα.
Αυτή η αποστολή θα συνδυάζει επίσημες συναντήσεις του Επιτρόπου με κυβερνητικούς αξιωματούχους της Ιαπωνίας, καθώς και δραστηριότητες προώθησης με τη συμμετοχή της επιχειρηματικής αποστολής. Οι δραστηριότητες αυτές θα περιλαμβάνουν:

Σεμινάρια για τα χαρακτηριστικά της τοπικής αγοράς και τις καταναλωτικές τάσεις.
Επισκέψεις σε καταστήματα λιανικής και εργοστάσια παραγωγής.
Ευκαιρίες δικτύωσης με τοπικούς φορείς και επιχειρήσεις.
Συμμετοχή σε εκδηλώσεις στο πλαίσιο της Παγκόσμιας Έκθεσης (World Expo) στην Οσάκα, όπου η ΕΕ διαθέτει περίπτερο. Ο Επίτροπος θα εγκαινιάσει υψηλού επιπέδου εκδήλωση στην οποία καλούνται να συμμετάσχουν οι επιχειρηματικοί εκπρόσωποι.

Οι επιχειρηματίες που θα συμμετάσχουν στην αποστολή θα πρέπει να εκπροσωπούν κατά προτεραιότητα, αλλά όχι αποκλειστικά, τους εξής τομείς:

Παραγωγή, επεξεργασία και εμπορία κρέατος (βοδινό, χοιρινό, πουλερικά)
Μεταποιημένα αγροτικά προϊόντα
Γαλακτοκομικά (με έμφαση στα τυριά)
Κρασί, μπύρα και οινοπνευματώδη ποτά  Ελαιόλαδο
Φρούτα και λαχανικά

Ο Επίτροπος επιθυμεί να συμπεριλάβει στην επιχειρηματική αποστολή εταιρείες από όλα τα κράτη-μέλη της ΕΕ, εστιάζοντας ιδιαίτερα στις ΜμΕ με αξιόπιστη εξαγωγική ικανότητα, αλλά και μεγάλες επιχειρήσεις, καθώς και εθνικούς και ευρωπαϊκούς οργανισμούς παραγωγών από βασικούς τομείς με σημαντικές προοπτικές για το εμπόριο και τη συνεργασία ΕΕ-Ιαπωνίας.
Συμμετοχή & Οικονομικές Υποχρεώσεις:

Μπορούν να συμμετάσχουν ανώτερα στελέχη από οργανώσεις παραγωγών και μεμονωμένες επιχειρήσεις.
Οι συμμετέχοντες πρέπει να παρακολουθήσουν ολόκληρο το πρόγραμμα.
Τα έξοδα μετακίνησης και διαμονής καλύπτονται από τους ίδιους τους συμμετέχοντες.
Μόνο ένα άτομο ανά εταιρεία/οργάνωση μπορεί να συμμετάσχει επίσημα στην επιχειρηματική αποστολή.
Συνοδευτικά μέλη μπορούν να παρευρεθούν, αλλά η πρόσβασή τους σε ορισμένες εκδηλώσεις μπορεί να είναι περιορισμένη λόγω του μεγέθους της αποστολής.

Υποβολή Αιτήσεων:
Οι ενδιαφερόμενες οργανώσεις και επιχειρήσεις καλούνται να συμπληρώσουν την ηλεκτρονική φόρμα αίτησης μέχρι τις 9 Φεβρουαρίου 2025 στον ακόλουθο σύνδεσμο:
https://ec.europa.eu/eusurvey/runner/HLM_Japan_2025
Για οποιεσδήποτε διευκρινίσεις, μπορείτε να απευθύνεστε απευθείας στον Εκτελεστικό Οργανισμό Έρευνας (REA) μέσω email: REA-AGRI-EVENTS@ec.europa.eu.

Στάλω Δημοσθένους Ανώτερη Λειτουργός ΚΕΒΕ | Διεύθυνση Ευρωπαϊκών Θεμάτων | Συντονίστρια Enterprise Europe Network Κύπρου Τηλ. 22889752, stalo@ccci.org.cy

AI ABEL 2025 - Εφαρμογή της Τεχνητής Νοημοσύνης στις Επιχειρήσεις και στην Καθημερινότητα
2025-06-09 - 2025-06-13
Θα θέλαμε να σας ενημερώσουμε ότι το Enterprise Europe Network Βαρσοβίας, στην Πολωνία, σε συνεργασία με το Digital Economy Lab του Πανεπιστημίου της Βαρσοβίας, διοργανώνουν εκδήλωση με ενημερωτικά εργαστήρια και επιχειρηματικές συναντήσεις με θέμα την Εφαρμογή Τεχνητής Νοημοσύνης στην καθημερινότητα και στις επιχειρήσεις.
Η εκδήλωση θα διεξαχθεί εξ’ ολοκλήρου διαδικτυακά από τις 9 μέχρι τις 13 Ιουνίου 2025.
Η εκδήλωση αυτή είναι ειδικά αφιερωμένη σε εταιρείες, τεχνολογικά κέντρα, ερευνητικές ομάδες, ιδρύματα ή ιδιώτες που δραστηριοποιούνται ή ενδιαφέρονται να αναπτυχθούν στον τομέα της Τεχνητής Νοημοσύνης.
Πρωταρχικός στόχος αυτής της εκδήλωσης είναι να διευκολύνει τις ουσιαστικές συνδέσεις και συνεργασίες μεταξύ των ενδιαφερομένων στον τομέα της Τεχνητής Νοημοσύνης, προωθώντας ένα δυναμικό οικοσύστημα καινοτομίας. Φέρνοντας σε επαφή εμπειρογνώμονες του κλάδου, επιχειρήσεις και ερευνητές, στοχεύει να διερευνήσει τις πολύπλευρες εφαρμογές της Τεχνητής Νοημοσύνης τόσο στις επιχειρηματικές λειτουργίες όσο και στην καθημερινή ζωή, ανοίγοντας το δρόμο για ουσιαστική ανάπτυξη.
Τα ενημερωτικά εργαστήρια έχουν σκοπό να διερευνήσουν τις εφαρμογές της Τεχνητής Νοημοσύνης τόσο στον τομέα των επιχειρήσεων όσο και στη καθημερινότητα. Για περισσότερες πληροφορίες, πατήστε ΕΔΩ.
Οι ενδιαφερόμενοι που επιθυμούν να έχουν επιχειρηματικές συναντήσεις, καλούνται να εγγραφούν ΕΔΩ συμπληρώνοντας τα στοιχεία τους.
Για περισσότερες πληροφορίες, παρακαλώ επικοινωνήστε μαζί μας στο 22889749/52/69/66 ή μέσω email στο eency@ccci.org.cy

Σώτη Χρίστου Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Tηλ: 22889769 | Email: s.christou@ccci.org.cy

Digital Enterprise Show (DES)Brokerage Event 2025
2025-06-10 - 2025-06-12
Θα θέλαμε να σας ενημερώσουμε ότι στο πλαίσιο του Digital Enterprise Show (DES), που πραγματοποιείται από τις 10 έως τις12 Ιουνίου 2025 στη Μάλαγα, το Enterprise Europe Network Andalucia διοργανώνει την εκδήλωση DES2025 Brokerage Event.
Αυτή η επιχειρηματική εκδήλωση γνωριμίας στοχεύει στη διευκόλυνση των συνδέσεων μεταξύ παρόχων τεχνολογίας και οργανισμών που αναζητούν καινοτόμες ψηφιακές λύσεις για την επιτάχυνση του επιχειρηματικού τους μετασχηματισμού.
Βασικοί τομείς:

Υγεία
Μεταποίηση
Λιανικό και ηλεκτρονικό εμπόριο
Τουρισμός
Δημόσιος τομέας

Πώς λειτουργεί;

Εγγραφείτε εδώ: Η συμμετοχή στις επιχειρηματικές συναντήσεις είναι δωρεάν, αλλά απαιτείται εισιτήριο Premium VIP Pass για το Digital Enterprise Show. Δείτε τους όρους παρακάτω.
Δημοσιεύστε το επιχειρηματικό σας προφίλ.
Περιηγηθείτε στον κατάλογο των συμμετεχόντων και κλείστε συναντήσεις με τις εταιρείες που σας ενδιαφέρουν

Πλεονεκτήματα εγγραφής και όροι πρόσβασης:

Μπορείτε να επωφεληθείτε από τους εκπτωτικούς κωδικούς EEN (ένας ανά οργανισμό), οι οποίοι παρέχουν έκπτωση 50% στο Premium VIP Pass. Ο κωδικός θα αποσταλεί από τους διοργανωτές μετά την εγγραφή.
Οι ενδιαφερόμενοι πουαναζητούν λύσεις δικαιούνται δωρεάν πρόσβαση στην εκδήλωση.
Οι νεοσύστατες επιχειρήσεις που έχουν επιλεγεί να συμμετάσχουν στο The Scale-UP! World Summit (προθεσμία υποβολής αιτήσεων: 19 Μαΐου 2025) θα επωφεληθούν επίσης από δωρεάν πρόσβαση. Η πρωτοβουλία αυτή, που διοργανώνεται από τη DES, προσφέρει προβολή από τους επενδυτές, ευκαιρίες pitching και προνομιακούς όρους συμμετοχής.

Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 Email: c.panayides@ccci.org.cy

Αποστολή στη Σικελία 2025: Εξερευνήστε τις Ευκαιρίες του Κρασιού !
2025-06-14 - 2025-06-17
Θα θέλαμε να σας ενημερώσουμε ότι η Sicindustria, σε συνεργασία με το Enterprise Europe Network, το Agrifood Sector Group, και με την υποστήριξη της Unioncamere Sicilia (Ένωση Επιμελητηρίων της Σικελίας) διοργανώνει την αποστολή Sicily on Wine 2025!
Αυτή η εκδήλωση γνωριμίας φέρνει σε επαφή Σικελούς παραγωγούς και διεθνείς αγοραστές.
Πρόκειται για μια μοναδική ευκαιρία να δημιουργηθούν νέες επιχειρηματικές επαφές με τρόπο αποδοτικό ως προς το χρόνο και το κόστος! Οι συναντήσεις θα πραγματοποιηθούν σε ειδικά διαμορφωμένο χώρο και θα διευθετηθούν εκ των προτέρων ΕΔΩ.
Λεπτομέρειες της εκδήλωσης

Τοποθεσία: Chiusa Sclafani Παλέρμο (πρώην Μοναστήρι των Πάτερ Olivetans)
Ημερομηνία: 14-17/06/2025
Προθεσμία εγγραφής: 06/06/2025

Ποιος μπορεί να συμμετάσχει;

Διεθνείς αγοραστές: Εισαγωγείς, υπεύθυνοι αγορών από μεγάλης κλίμακας διανομή, διανομείς, αντιπρόσωποι, σούπερ μάρκετ, αντιπρόσωποι της Ho.Re.Ca., λιανοπωλητές delicatessen/ειδικών τροφίμων, καταστήματα βιολογικών και φυσικών τροφίμων, εμπορική τροφοδοσία/εξυπηρέτηση τροφίμων, εταιρείες τροφοδοσίας εταιρικών εκδηλώσεων, αλυσίδες γρήγορου φαγητού, αλυσίδες καφετεριών και μπαρ, διαδικτυακές υπηρεσίες λιανικής πώλησης τροφίμων, χονδρέμποροι και άλλοι.
Παραγωγοί της Σικελίας

Πρόγραμμα Hosted Buyers
Επιλεγμένοι αγοραστές μπορούν να επωφεληθούν από ένα 100% δωρεάν ταξίδι και διαμονή που περιλαμβάνει τα ακόλουθα έξοδα:

Εισιτήρια μετ’ επιστροφής από/προς τη Σικελία
Διαμονή (3 διανυκτερεύσεις σε ξενοδοχείο 4*)
Μεταφορά από/προς το αεροδρόμιο
Γεύμα εργασίας κατά τη διάρκεια των επιχειρηματικών συναντήσεων την 15/06/2025
Υποστήριξη στην οργάνωση των επισκέψεων σε εταιρείες στις 16-17/06/2025
Πλήρης βοήθεια από την οργάνωση πριν, κατά τη διάρκεια και μετά την εκδήλωση

Οι αιτήσεις θα αξιολογηθούν ατομικά και θα εγκριθούν από τη Sicindustria και την Ένωση Επιμελητηρίων της Σικελίας με βάση τα ακόλουθα κριτήρια: ημερομηνία εγγραφής, κύκλος εργασιών, έτος ίδρυσης, αγοραστική δυνατότητα και είδος προϊόντων που τους ενδιαφέρει.
**Οι συμμετέχοντες αγοραστές πρέπει να έχουν την ικανότητα λήψης αποφάσεων στις επιχειρήσεις τους.
Για περισσότερες πληροφορίες και εγγραφή, πατήστε ΕΔΩ.

Χριστίνα Παναγίδη | Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 | Email: c.panayides@ccci.org.cy

Πράσινη Μετάβαση στην Πράξη: Εργαλεία και Λύσεις για τις ΜμΕ
2025-06-17 09:00 - 12:00
Το Κυπριακό Εμπορικό και Βιομηχανικό Επιμελητήριο (ΚΕΒΕ) διοργανώνει ενημερωτική εκδήλωση / εκπαιδευτικό πρόγραμμα, στο πλαίσιο των ευρωπαϊκών έργων Enterprise Europe Network (EEN) και EE4SMEs, με στόχο την ενίσχυση της βιωσιμότητας και της πράσινης μετάβασης των κυπριακών μικρομεσαίων επιχειρήσεων (ΜμΕ).
Η εκδήλωση απευθύνεται κυρίως σε επιχειρήσεις που δραστηριοποιούνται στους τομείς της παραγωγής τροφίμων, της επεξεργασίας μετάλλων και του τουρισμού/εστίασης, χωρίς ωστόσο να αποκλείεται η συμμετοχή επιχειρήσεων από άλλους κλάδους. Στόχος της είναι η παροχή πρακτικής πληροφόρησης σχετικά με:

Την ανάγκη συμμόρφωσης με τα κριτήρια ESG (Περιβάλλον, Κοινωνία, Διακυβέρνηση)
Τη νέα Ευρωπαϊκή Οδηγία για τη Βιώσιμη Αναφορά (CSRD) και η σημασία της για τις ΜμΕ
Την ανάγκη για Ενεργειακή Πολιτική – Τρόποι βελτίωσης της ενεργειακής απόδοσης των επιχειρήσεων και διαθέσιμες πράσινες τεχνολογικές λύσεις (Ενεργειακοί Έλεγχοι, Life Cycle Cost Analysis – LCCA, Συστήματα Παρακολούθησης και Διαχείρισης Ενέργειας – EMS, πλατφόρμα EEN)
Την παρουσίαση καλών πρακτικών, όπως η χρήση της πλατφόρμας IMPAWATT για την αυτό-αξιολόγηση της ενεργειακής απόδοσης των επιχειρήσεων και την παροχή στοχευμένων και πρακτικών λύσεων για τη βελτίωσή της.
Τα διαθέσιμα χρηματοδοτικά εργαλεία για πράσινες επενδύσεις

Η παρουσία σας θα ενισχύσει την προσπάθεια για μια πιο πράσινη, βιώσιμη και ανταγωνιστική οικονομία.

Ημερομηνία εκδήλωσης: 17 Ιουνίου 2025
Ώρα: 09:00 – 12:00
Τοποθεσία: 1ος όροφο ΚΕΒΕ

Η συμμετοχή είναι δωρεάν και μπορεί να γίνει ΕΔΩ μέχρι τις 16/06/2025.
Για περισσότερες πληροφορίες μπορείτε να επικοινωνήσετε στα τηλέφωνα 22889749/52/66/69 & 22889747, ή μέσω email: eency@ccci.org.cy & a.foka@ccci.org.cy.
Χριστίνα Παναγίδη Λειτουργός | Τμήμα Ευρωπαϊκών Θεμάτων και Προγραμμάτων

Από την Ιδέα στην Πράξη: Πως να ξεκινήσετε το Επιχειρηματικό σας ταξίδι
2025-06-26 10:00 - 12:00
Θα θέλαμε να σας ενημερώσουμε ότι το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σε συνεργασία με το Κέντρο Αριστείας Ερατοσθένης, διοργανώνει μια ενδιαφέρουσα ενημερωτική εκδήλωση με θέμα: «Από την Ιδέα στην Πράξη: Πως να ξεκινήσετε το Επιχειρηματικό σας ταξίδι».

Ημερομηνία: 26 Ιουνίου 2025
Τοποθεσία: Κυπριακό Εμπορικό και Βιομηχανικό Επιμελητήριο, 1ος όροφος
Ώρα: 10:00 – 12:00
Γλώσσα: Αγγλικά

Η εκδήλωση στοχεύει στην ενημέρωση και ενδυνάμωση νέων ερευνητών, ακαδημαϊκών και νέων επιχειρηματιών. Μέσα από παρουσιάσεις, καλές πρακτικές και διαδραστικές συζητήσεις, οι συμμετέχοντες θα έχουν την ευκαιρία να κατανοήσουν τα πρώτα βήματα στην επιχειρηματικότητα, να εξερευνήσουν διαθέσιμες πηγές στήριξης και να εμπνευστούν από ιστορίες ανθρώπων που γεφύρωσαν το κενό μεταξύ επιστήμης και αγοράς.
Η εγγραφή είναι δωρεάν και μπορεί να γίνει ΕΔΩ μέχρι τις 24/06/2025.

Agenda

10:00 – 10:15
Registrations

10:15 – 10:25
Welcome Note
· EEN Cyprus
· Eratosthenes Centre of Excellence

10:25 – 10:35
Applied Research in Action: Addressing Industry Needs through Academic Insight
Dr. Celia Hadjichristodoulou – GrantXpert Consulting Ltd

10:35 – 11:05
Funding and Financing Opportunities
· Presentation of RIF Open Calls and Central Knowledge Transfer Office
Dr. Rebecca Chrysafi – RIF
· European Office Cyprus
Elpida Christou – EOC

11:05 – 11:20
Exploring Networking Opportunities through the EEN Platform
EEN Cyprus

11:20 – 11:40
First steps – How to open a business and protect your IP
Department of Registrar of Companies and Official Receiver

11:40 – 11:50
Experience sharing
Vasilis Joseph and Greta Skemaite – Freyia Labs

11:50 – 12:00
Q&A

Για οποιεσδήποτε ερωτήσεις, παρακαλούμε επικοινωνήστε μαζί μας στα τηλέφωνα 22889769/66/52/49 ή μέσω email στο eency@ccci.org.cy
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Πρόσκληση σε Διαδικτυακή Εκδήλωση: Γυναίκες στη Γεωργία
2025-06-26 12:00 - 13:30
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σας προσκαλεί σε ένα ενδιαφέρον διαδικτυακό σεμινάριο που διοργανώνει η SkillLab, στο πλαίσιο του ευρωπαϊκού έργου GAEA, το οποίο υλοποιείται τα τελευταία τρία χρόνια από το Επιμελητήριο Ηρακλείου και άλλους ευρωπαϊκούς εταίρους.
Το έργο GAEA στοχεύει στην προώθηση της απασχόλησης και εκπαίδευσης των γυναικών στον αγροτικό τομέα, μέσω ανάπτυξης δεξιοτήτων, καθοδήγησης από μέντορες και κατάρτισης.
Το σεμινάριο απευθύνεται σε: όσους αναζητούν εργασία, φοιτήτριες, εκπαιδευτικούς, εργοδότες, υπεύθυνους χάραξης πολιτικής, συμβούλους, μέντορες και όλους όσοι ενδιαφέρονται για την ενδυνάμωση των γυναικών στον τομέα της γεωργίας.

Ημερομηνία: Πέμπτη, 26 Ιουνίου 2025
Ώρα: 13:00 – 14:30 (ώρα Κύπρου)

Θεματολογία Σεμιναρίου:

Παρουσίαση του έργου GAEA
Γυναίκες στην αγροτική επιχειρηματικότητα
Η γλώσσα των δεξιοτήτων: Μια προσέγγιση με πυρήνα τις δεξιότητες
Εισαγωγή στο ESCO για τη γεωργία
Εμπειρίες από το GAEA: Ανάδειξη δεξιοτήτων, κατάρτιση, mentoring
Ανοιχτή συζήτηση & δικτύωση

Σας προσκαλούμε να συμμετάσχετε και να ανακαλύψετε πώς η αξιοποίηση των δεξιοτήτων μπορεί να ενισχύσει τον ρόλο των γυναικών στον αγροδιατροφικό τομέα και να δημιουργήσει νέες επαγγελματικές ευκαιρίες.
Η εγγραφή είναι δωρεάν και μπορεί να γίνει ΕΔΩ.
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

Ευκαιρίες Χρηματοδότησης μέσω του Προγράμματος STEP
2025-06-26 13:00 - 14:00
Το Κυπριακό Εμπορικό και Βιομηχανικό Επιμελητήριο, ως συντονιστής του Enterprise Europe Network Cyprus, σας ενημερώνει ότι το Ίδρυμα Έρευνας και Καινοτομίας (ΙδΕΚ), ως εταίρος του Enterprise Europe Network, διοργανώνει διαδικτυακό ενημερωτικό σεμινάριο (webinar) σχετικά με το νέο Πρόγραμμα STEP με τίτλο:
«Δημιουργία εγκαταστάσεων και γραμμών παραγωγής νέων καινοτόμων προϊόντων και υπηρεσιών»

Ημερομηνία: Πέμπτη, 26 Ιουνίου 2025
Ώρα: 13:00 – 14:00 (τοπική ώρα)
Δηλώσεις συμμετοχής: https://shorturl.at/kP5Et

Οι συμμετέχοντες μπορούν να υποβάλουν τις ερωτήσεις τους κατά την εγγραφή.
Επιπλέον, παρέχεται η δυνατότητα για ατομικές συναντήσεις με αρμόδιο λειτουργό του ΙδΕΚ, για παροχή καθοδήγησης:

Ημερομηνία: Τετάρτη, 2 Ιουλίου 2025
Ώρα: 09:00 – 14:00
Τοποθεσία: Στα γραφεία του ΙδΕΚ ή διαδικτυακά
Για ραντεβού: Καλέστε στο 22205000

Σας ενθαρρύνουμε να συμμετάσχετε σε αυτή την εκδήλωση και να αξιοποιήσετε την ευκαιρία για να ενημερωθείτε και να επωφεληθείτε από τις δυνατότητες του νέου προγράμματος STEP.
Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων

ΠΑΡΟΥΣΙΑΣΗ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ
2025-06-30 16:00 - 18:00
Σας ενημερώνουμε ότι το Κυπριακό Εμπορικό και Βιομηχανικό Επιμελητήριο (ΚΕΒΕ) σε συνεργασία με το Γραφείο της Εφόρου Ελέγχου Κρατικών Ενισχύσεων διοργανώνουν παρουσίαση με θέμα:
«Κρατικές Ενισχύσεις και Επιχειρήσεις»
Η παρουσίαση θα πραγματοποιηθεί στις 2 Ιουλίου 2025, η ώρα 4μμ, στην αίθουσα διαλέξεων του ΚΕΒΕ (1ος όροφος) και απευθύνεται σε επιχειρήσεις που επιθυμούν να ενημερωθούν για τον τρόπο αξιοποίησης των Συμβατών Κρατικών Ενισχύσεων.
Την παρουσίαση θα τιμήσει με την παρουσία του ο Πρόεδρος του ΚΕΒΕ κ. Σταύρος Σταύρου.
Σκοπός της Παρουσίασης είναι:

Να αναδείξει τα οφέλη που παρέχουν οι συμβατές Κρατικές Ενισχύσεις στις επιχειρήσεις με συγκεκριμένα παραδείγματα ανάλογα με το μέγεθος της επιχείρησης
Να επεξηγήσει την έννοια της Ενιαίας, της Συνδεδεμένης και της Προβληματικής Επιχείρησης
Να παρουσιάσει τα πλεονεκτήματα της λειτουργίας του Κεντρικού Μητρώου Κρατικών Ενισχύσεων και Ενισχύσεων Ήσσονος Σημασίας στις επιχειρήσεις

Η παρουσίαση, θα διεξαχθεί στα Ελληνικά, και θα παρέχει την ευκαιρία επίλυσης γενικών αποριών μέσω της υποβολής ερωτήσεων στους εκπροσώπους του Γραφείου της Εφόρου Ελέγχου Κρατικών Ενισχύσεων.
Η συμμετοχή στην εκδήλωση είναι ελεύθερη, ωστόσο η προεγγραφή είναι απαραίτητη. Παρακαλούμε εγγραφείτε ΕΔΩ μέχρι τις 30/06/2025.
Πρόγραμμα

16:00
Προσέλευση και εγγραφή

16:20
Χαιρετισμοί από Πρόεδρο ΚΕΒΕ και Έφορο ΕΚΕ

16:25
Αρμοδιότητες Γραφείου Εφόρου Ελέγχου Κρατικών Ενισχύσεων

16:35
Συμβατή Κρατική Ενίσχυση, Κριτήρια μεγέθους Επιχειρήσεων

16:45
Πλεονεκτήματα Κανονισμών Απαλλαγής

Εφαρμογή τους στις Επιχειρήσεις και Παραδείγματα

17:05
Πλεονεκτήματα Κεντρικού Μητρώου Κρατικών Ενισχύσεων και Ενισχύσεων Ήσσονος Σημασίας για τις Επιχειρήσεις , Ενιαία Επιχείρηση

17:15
Συνδεδεμένη Επιχείρηση, Προβληματική Επιχείρηση

17:25
Ερωτήσεις και Απαντήσεις

18:00
Κλείσιμο

Για περισσότερες πληροφορίες, παρακαλούμε επικοινωνήστε με το ΚΕΒΕ στα τηλέφωνα 22889769, 22889752, 22889749 ή μέσω email στο eency@ccci.org.cy
Στάλω Δημοσθένους Αναπληρώτρια Διευθύντρια | Τμήμα Υπηρεσιών, Εμπορίου και Ψηφιοποίησης ΚΕΒΕ Συντονίστρια Enterprise Europe Network Κύπρου | Τηλ. 22889752, stalo@ccci.org.cy,

Διεθνής Εκδήλωση Δικτύωσης - B2B Torino Fashion Match 2025 1-3 Ιουλίου 2025 | Τορίνο, Ιταλία
2025-07-01 - 2025-07-03
Το ΚΕΒΕ, ως συντονιστής του Enterprise Europe Network Κύπρου, θα ήθελε να σας ενημερώσει για την εκδήλωση επιχειρηματικών συναντήσεων του EEN κατά τη διάρκεια της Εβδομάδας Μόδας του Τορίνο 2025.
Η Unioncamere Piemonte και το Εμπορικό Επιμελητήριο του Τορίνο, στα πλαίσια του Enterprise Europe Network, προσκαλούν τις κυπριακές επιχειρήσεις να συμμετάσχουν στη διεθνή εκδήλωση δικτύωσης B2B Torino Fashion Match 2025, η οποία θα πραγματοποιηθεί στο Τορίνο της Ιταλίας, από την 1 – 3 Ιουλίου 2025.
Η εκδήλωση πραγματοποιείται παράλληλα με την Εβδομάδα Μόδας του Τορίνο 2025 και απευθύνεται σε εταιρείες και επαγγελματίες από τους τομείς της μόδας, της κλωστοϋφαντουργίας, της αθλητικής ένδυσης και της δημιουργικής βιομηχανίας. Κατά τη διάρκεια αυτής της τριήμερης εκδήλωσης, οι συμμετέχοντες θα έχουν την ευκαιρία να πραγματοποιήσουν προκαθορισμένες συναντήσεις (Β2Β) με κατασκευαστές, σχεδιαστές, διανομείς, αγοραστές, επενδυτές και συμβούλους από όλο τον κόσμο.
Η εκδήλωση περιλαμβάνει:

B2B συναντήσεις (1-2 Ιουλίου)
Εβδομάδα Μόδας του Τορίνο (27 Ιουνίου – 3 Ιουλίου)
Ενημερωτικές ομιλίες και θεματικές συζητήσεις με επίκεντρο την καινοτομία, την τεχνητή νοημοσύνη, τη βιωσιμότητα, την κυκλική οικονομία, το branding και τη γυναικεία επιχειρηματικότητα (3 Ιουλίου)

Η συμμετοχή στο B2B Torino Fashion Match είναι δωρεάν, ενώ η παρουσία είναι αποκλειστικά δια ζώσης.
Παράλληλα, προσφέρεται η δυνατότητα συμμετοχής και στις επιδείξεις μόδας του Torino Fashion Week 2025, με επιπρόσθετο κόστος.
Για εγγραφή στην εκδήλωση B2B και περισσότερες πληροφορίες:
👉 Σύνδεσμος εγγραφής B2B Torino Fashion Match
Για πληροφορίες σχετικά με τη συμμετοχή στο Torino Fashion Week και τις σχετικές υπηρεσίες, παρακαλώ επικοινωνήστε μαζί μας στο eency@ccci.org.cy
Μη χάσετε την ευκαιρία να επεκτείνετε το δίκτυο σας, να παρουσιάσετε τα προϊόντα σας σε διεθνές επίπεδο και να ενισχύσετε τη στρατηγική ανάπτυξής σας.

Σώτη Χρίστου | Λειτουργός ΚΕΒΕ | Τμήμα Ευρωπαϊκών Θεμάτων και Προγραμμάτων Enterprise Europe Network Κύπρου | Τηλ. 22889769, Email: s.christou@ccci.org.cy

Συνέδριο «Το Μέλλον των Ψηφιακών Επενδύσεων στην ΕΕ» 2025
2025-07-02 - 2025-07-03
Θα θέλαμε να σας ενημερώσουμε ότι o Ευρωπαϊκός Κόμβος Ψηφιακής Καινοτομίας Add Smart, σε συνεργασία με το Enterprise Europe Network, το Ideal-ist, το Δίκτυο Εθνικών Σημείων Επαφής Τεχνολογιών Πληροφορίας και Επικοινωνίας (ΤΠΕ) και το DEP4ALL, διοργανώνουν το συνέδριο «Το Μέλλον των Ψηφιακών Επενδύσεων στην ΕΕ» 2025.
Το συνέδριο φιλοδοξεί να αποτελέσει σημείο συνάντησης για τον επιχειρηματικό κόσμο, την ακαδημαϊκή κοινότητα και τους αρμόδιους φορείς, ενισχύοντας τον διάλογο, τη συνεργασία και τον στρατηγικό σχεδιασμό γύρω από την ψηφιακή μετάβαση της Ευρώπης.
Πέρα από το κύριο πρόγραμμα του συνεδρίου, οι συμμετέχοντες θα έχουν τη δυνατότητα να λάβουν μέρος σε μια ειδικά διαμορφωμένη εκδήλωση επιχειρηματικών συναντήσεων (B2B matchmaking). Πρόκειται για μια μοναδική ευκαιρία για να έρθετε σε επαφή με επαγγελματίες του ψηφιακού τομέα, να διευρύνετε το δίκτυό σας σε εθνικό και διεθνές επίπεδο και να διερευνήσετε δυνατότητες συνεργασίας στο πλαίσιο των προγραμμάτων Digital Europe και Horizon Europe.
Λεπτομερείς Εκδήλωσης:

Ημερομηνία: 2-3 Ιουλίου 2025
Τοποθεσία: Aalborg Congress & Culture Center, Aalborg, Δανία
Γλώσσα: Αγγλικά

Γιατί να συμμετάσχετε;
Το συνέδριο στοχεύει στο να:

Παρέχει ενημέρωση για τρέχοντα και μελλοντικά προγράμματα χρηματοδότησης της ΕΕ (Digital Europe, Horizon Europe, CEF Digital).
Υποστηρίξει τη διασυνοριακή συνεργασία μεταξύ καινοτόμων εταιριών, επενδυτών και οργανισμών.
Γεφυρώσει το χάσμα μεταξύ έρευνας και αγοράς σε τεχνολογίες όπως η τεχνητή νοημοσύνη, τα δεδομένα και το cloud.
Αναδείξει βέλτιστες πρακτικές σε ψηφιακές υποδομές και συνεργασίες δημόσιου-ιδιωτικού τομέα.

Ευκαιρίες Δικτύωσης και Συνεργασιών
Στο πλαίσιο του συνεδρίου, οι συμμετέχοντες θα έχουν πρόσβαση σε μια μοναδική εκδήλωση matchmaking, οργανωμένη μέσω της πλατφόρμας b2match. Αυτή η πρωτοβουλία προσφέρει τη δυνατότητα να:

Εξερευνήσετε πιθανές συνεργασίες και ευκαιρίες χρηματοδότησης της ΕΕ
Εντοπίσετε επιχειρηματικούς και τεχνολογικούς εταίρους για μελλοντικές προκηρύξεις
Ενισχύστε την παρουσία σας στο διεθνές οικοσύστημα ψηφιακής καινοτομίας

Οι συναντήσεις Β2Β θα πραγματοποιηθούν και τις δύο ημέρες του συνεδρίου και είναι ανοικτές προς όλους τους εγγεγραμμένους συμμετέχοντες.
Εγγραφείτε και προγραμματίστε συναντήσεις ΕΔΩ!

Χριστίνα Παναγίδη | Λειτουργός ΚΕΒΕ | Τμήμα Ευρωπαϊκών θεμάτων και προγραμμάτων | Τηλ. 22889766 Email: c.panayides@ccci.org.cy
